8. ΑΠΟΦΑΣΙΣ ΥΠΟΥΡΓΩΝ   ΟΙΚΟΝΟΜΙΚΩΝ ΕΡΓΑΣΙΑΣ   ΚΑΙ ΑΕΡΟΠΟΡΙΑΣ Αριθ.287114 της 3/18 Δεκ. 1945 Περί του τρόπου καθορισμού αμοιβών εργατοτεχνικού προσωπικού Κ.Ε.Α. Έχοντες υπ’ όψει τας διατάξεις του Νόμ. 1846/39 και του Νόμ. 19/44, τροποποιούμεν την υπ’ αριθ. 46464 της 24/10/1945 κοινήν ημών απόφασιν, δημοσιευθείσαν εις το υπ’ αριθ. 154 ε.ε. Φ.Ε.Κ. (τεύχος Β΄) και αποφασίζομεν όπως ο καθορισμός των αμοιβών του εργατοτεχνικού προσωπικού εν γένει του Κρατικού Εργοστασίου Αεροπλάνων ενεργείται δια κοινών αποφάσεων των υπουργών Οικονομικών και Αεροπορίας. Η ισχύς της παρούσης άρχεται από της δημοσιεύσεώς της εις την Εφημερίδα της Κυβερνήσεως.   